المذهب المالكى هوا واحد من المذاهب الاسلاميه السنيه الاربعه, و اللى بيتبنى الآراء الفقهيه للامام مالك بن انس, اتبلور مذهب واضح و مستقل فى القرن التانى الهجرى و اهم افكاره هوا الاهتمام بعمل اهل المدينه, و بيمثل 35% من اجمالى المسلمين. و بينتشر المذهب بشكل اساسى فى شمال افريقيا و بتشمل دول الجزاير و السودان و تونس و المغرب و ليبيا و موريتانيا و صعيد مصر و اريتريا, و فى شبه الجزيره العربيه و بتشمل دول البحرين و الامارات العربيه المتحده و الكويت و اجزاء من السعوديه و عمان و بلدان تانيه فى الشرق الاوسط, كمان بينتشر فى دول السنغال و تشاد و مالى و النيجر و شمال نيجيريا فى غرب افريقيا, و كان بيتبع فى الحكم الاسلامى لاوروبا و الاندلس و امارة صقليه. بيعتبر مذهب الامام مالك وسط معتدل بين اهل الراى و اهل الحديث بسبب استناده للحديث لو كانت روايته انتشرت خصوصا فى المدينه, و كان الامام مالك بيعتمد على الحديث النبوى كتير بسبب بيئته الحجازيه اللى كانت فيها علما و محدثين اتلقو الحديث النبوى عن الصحابه و ورثو من السنه.